CELEX: 22004D0647
Language: fi
Date: 2004-06-30 00:00:00
Title: 2004/647/EY: AKT–EY-ministerineuvoston päätös N:o 2/2004, tehty 30 päivänä kesäkuuta 2004, vientitulojen lyhytaikaisen vaihtelun rahoitusehtojen tarkistamisesta (Cotonoussa allekirjoitetun AKT–EY-kumppanuussopimuksen liite II)

22.9.2004   
            
            
               FI
            
            
               Euroopan unionin virallinen lehti
            
            
               L 297/18
            
         AKT–EY-MINISTERINEUVOSTON PÄÄTÖS N:o 2/2004,
   tehty 30 päivänä kesäkuuta 2004,
   vientitulojen lyhytaikaisen vaihtelun rahoitusehtojen tarkistamisesta (Cotonoussa allekirjoitetun AKT–EY-kumppanuussopimuksen liite II)
   (2004/647/EY)
   AKT–EY-MINISTERINEUVOSTO, joka
   ottaa huomioon 23 päivänä kesäkuuta 2000 Cotonoussa allekirjoitetun AKT–EY-kumppanuussopimuksen ja erityisesti sen 100 artiklan,
   sekä katsoo seuraavaa:
   
               (1)
            
            
               Cotonoussa 23 päivänä kesäkuuta 2000 allekirjoitetussa AKT–EY-kumppanuussopimuksessa korostetaan tarvetta lisätukijärjestelmään, jolla vientitulojen epävakauden haitallisia vaikutuksia lievennetään.
            
         
               (2)
            
            
               AKT–EY-kumppanuussopimuksen 68 artiklan 3 kohdan mukaan AKT-valtiot, jotka ovat vähiten kehittyneitä tai sisämaa- tai saarivaltioita, saavat muita edullisemman kohtelun.
            
         
               (3)
            
            
               AKT–EY-kumppanuussopimuksen liitteessä II olevan 11 artiklan mukaan vientitulojen lyhytaikaisen vaihtelun rahoitusta koskevan kyseisen liitteen 3 luvun säännöksiä tarkastellaan uudelleen viimeistään kahden vuoden kuluttua ja sen jälkeen kumman tahansa sopimuspuolen pyynnöstä.
            
         
               (4)
            
            
               Tarkoituksena on tehdä vientitulojen lyhytaikaisen vaihtelun rahoitusjärjestelmästä toimivampi ja varmistaa, että se vastaa paremmin järjestelmän tavoitteita,
            
         ON PÄÄTTÄNYT SEURAAVAA:
   1 artikla
   Korvataan AKT–EY-kumppanuussopimuksen liitteessä II oleva 9 artiklan 1 kohta seuraavasti:
   
      ”1.   Ylimääräisiä varoja myönnetään seuraavin perustein:
      
                  a)
               
               
                  vientitulojen kymmenen prosentin (vähiten kehittyneiden, sisämaa- ja saarivaltioiden tapauksessa kahden prosentin) menetys tavaraviennissä soveltamisvuotta edeltävien neljän vuoden jakson kolmen ensimmäisen vuoden vientitulojen aritmeettiseen keskiarvoon verrattuna,
                  tai
                  vientitulojen kymmenen prosentin (vähiten kehittyneiden, sisämaa- ja saarivaltioiden tapauksessa kahden prosentin) menetys maataloustuotteiden tai kaivannaisten kokonaisviennissä soveltamisvuotta edeltävien neljän vuoden jakson kolmen ensimmäisen vuoden vientitulojen aritmeettiseen keskiarvoon verrattuna niiden maiden osalta, joissa maataloustuotteiden tai kaivannaisten osuus on yli 40 prosenttia tavaroiden kokonaisvientituloista; ja
               
            
                  b)
               
               
                  kahden prosentin kasvu joko kyseiselle vuodelle lasketussa tai seuraavalle vuodelle ennustetussa julkisen talouden alijäämässä.”
               
            
   2 artikla
   Tämä päätös tulee voimaan päivänä, jona se tehdään.
   
      Tehty Brysselissä 30 päivänä kesäkuuta 2004.
      
         
            AKT–EY-ministerineuvoston puolesta valtuutettuna
         
         
            AKT–EY-suurlähettiläskomitean puheenjohtaja
         
         J. OBIA